Premierul Dacian Cioloș a vorbit, miercuri, cu două zile înainte de Crăciun, despre planurile de guvernare pe care le are pentru 2016.



"La Bruxelles, comisar european pe agricultură eram pe domeniul meu, aici, cel mai greu mi se pare că ştiu că aşteptările sunt foarte mari. Timpul e foarte scurt şi multe lucruri nu o să le putem face", a spus premierul, miercuri, la "Sinteza zilei cu Mihai Gâdea", întrebat ce este mai uşor sau mai greu, să fie prim-ministru în România sau comisar european.



"Sunt lucruri care se fac într-un mandat politic, după ce ai trecut prin vot, şi sunt lucruri care pot fi făcute şi într-un an de zile. Ştiu că aşteptările oamenilor sunt mari. Nu pot fi finalizate într-un an de zile. Vreau să fiu şi aplicat în ceea ce o să facem."



Provocările anului 2016 pentru premierul Dacian Cioloş



"E un echilibru bugetar care a fost menţinut pe anul acesta. Vom avea un deficit, dar care nu va fi foarte mare. Au fost luate multe măsuri de Guvernul precedent care vor duce deficitul pe anul viitor tot mai sus şi noi va trebui să fim foarte atenţi. Am găsit şi lucruri bune şi lucruri mai puţin bune. Pe partea de reformă, am găsit multe zone pe care s-a lucrat dar care n-au fost puse cap la cap. Sunt anumite instituţii care vor trebui reformate, pentru că vedem că e o ineficienţă. Mă gândesc în domeniul transporturilor, dar nu numai. Probabil e şi domeniul sănătăţii. Noi avem un an de zile în care vom încerca să corectăm anumite lucruri, dar să şi venim cu lucruri noi".



"După părerea mea, rămâne o problema de eficienţă a administraţiei. Au fost şi probleme de corupţie. S-au lăsat spaţii de interpretare care ne-au costat bani, pentru că s-au aplicat penalităţi. Avem proiecte blocate din cauza proceselor. E vorba de competenţă, de lipsă de claritate în procedurile noastre. România a avut pe fonduri structurale cele mai complicate prodecuri. Sunt lucruri din care încercăm să tragem învăţăminte."



"În infrastructură, educaţie şi sănătate avem multe de investit şi în anii viiitori, pentru că acestea sunt demenii inevitabile", a precizat premierul Dacian Cioloş.



"Nu vorbim de austeritate în 2016", a mai spus premierul.





"Dacă ne reuşeşte procesul de eficientizare a unor companii naţionale care se ocupa de investiţii în infrastructura, unde e nevoie de performanţă în absorbţia fondurilor şi în rezultate pe teren, unde sunt probleme legate de suspiciuni de corupţie, de lipsă de claritate în aplicarea anumitor proceduri, atunci ar putea fi începutul predictibilităţii în mai multe domenii. Asta vrem şi e foarte important, şi în sectorul privat şi la stat. Am putea vorbi de un nou început, dar şi de a lansa reforme în anumite domenii, precum administraţie, educaţie şi sănătate. (...)"."E important să ţinem deficitul în anumite limite. (...).""E nevoie de o lege a salarizării unice. Suntem conştienţi că nici reforma în administraţie nu o puteam face dacă nu regândim salarizarea. Eu cred că legea salarizării unice ar evita decizii punctuale şi de multe ori rupte de realitate, care nu ne duc în predictibilitate.".Întrebat despre declaraţia ministrul Finanţelor, premierul Dacian Cioloş a spus că a fost o declaraţie nefericită a acesteia."A fost o declaraţie nefericită şi dânsa a recunoscut", a spus Dacian Cioloş.Dacian Cioloş: "Am spus că nu am intenţia să mă înscriu într-un partid politic şi nu am intenţia să candidez. (...) Nu mă gândesc, eu am mai spus că nu am intenţia să fac o politică de partid..(...) Nu am intenţia să mă prezint la alegerile din 2016 şi nu pentru asta am acceptat un mandat de prim-ministru.""Dacă acest mandat de premier va fi un succes nu va fi succesul unui om, va fi succesul unei echipe, unei alt fel de guvernări."Întrebat despre tăierile ilegale de păduri, Dacian Cioloş a răspuns: "Această problemă este pe lista mea de priorităţi. Sunt lucruri care clar trebuie continuate. Este nevoie de o monitorizare a tăierii şi a prelucrării masei lemnoase şi de o politică mai clară pentru valorificarea pădurilor. Spre exemplu, nu există criterii de evaluare a conducerii ROMSILVA care să prevadă regenerarea pădurii".Un alt subiect abordat de Mihai Gâdea a fost problema demografică şi sărăcia."Când creşti în sărăcie ai anumite riscuri, inclusiv de mortalitate infantilă", a spus premierul."Trebuie să tratăm problemele si cu măsuri pe termen scurt, dar şi cu unele pe termen lung. Trebuie mers în paralel şi cu politici sociale, şi cu anumite fonduri. Vrem să continuăm câteva proiecte începute de fostul guvern cu stimularea participării la grădiniţe, cu acea primă de 50 de lei. Ne gândim la utilizarea fondurilor europene pentru locuinţe sociale. Vom veni cu idei de atragere a românilor care muncesc în străinătate. Problema demografică vine şi din cauza faptului că mulţi tineri sunt plecaţi în străinătate. Am discutat cu mulţi români din Spania şi din Italia, pentru că am călătorit foarte mult prin Europa când eram comisar, şi am văzut în mulţi dorinţa de a reveni acasă. Dar oamenii vor legislaţie predictibilă şi clară, birocraţie redusă, pentru că au văzut un sistem care funcţionează cât de cât şi au pretenţii în ţara lor. Mă gândesc la un sistem de asistenţă tehnică pentru aceşti oameni care pot veni cu proiecte şi care pot fi adaptate în zone unde este nevoie de investiţii. Din ianuarie vom începe să ieşim cu aceste proiecte", a mai spus el.Dacian Cioloş: A fost o surpriză numirea în funcţia de premierDacian Cioloş: Justiţia este independentăDacian Cioloş, despre drama familei care și-a pierdut copiii în Norvegia: Ministrul de Externe este în contact cu autorităţile de acoloCum descrie premierul Dacian Cioloş relaţia cu preşedintele Klaus Iohannis